
_START_ARTICLE_
Hyldespjældet
_START_PARAGRAPH_
Hyldespjældet er et boligområde i den nordlige del af Albertslund Kommune opført 1974-76._NEWLINE_Navnet udspringer af, at der tidligere var en mark på stedet, som havde navnet Hyldespjældet. "Hyld" hentyder til at marken var omkranset af hyldetræer, og "spjæld" hentyder til selve omkransningen (indelukke, afspærring). Navnet har således intet med fængsel at gøre._NEWLINE_Boligområdet er karakteriseret ved tæt lav bebyggelse i form af rækkehuse eller klyngehuse. Særligt ved Hyldespjældet er de mange skulpturer på fællesarealerne._NEWLINE_Der findes ca. 350 boliger i Hyldespjældet.